[{"text_idx": "#000004", "text": "Ar 18 Hydref, aeth Dr Toby Driver, archaeolegydd o\u2019r awyr y Comisiwn Brenhinol, ar daith hedfan o Hwlffordd yn Sir Benfro i ogledd Mo\u0302n a barodd am dair awr. Pwrpas y daith oedd gwneud arolwg o gyflwr safleoedd treftadaeth ar hyd arfordir Cymru yn sgil Storm Callum a hynny ar ran y Prosiect CHERISH sy\u2019n cael ei ariannu gan Ewrop. Roedd y tywydd yn wych a dyma rai o uchafbwyntiau\u2019r daith."}, {"text_idx": "#000006", "text": "Aber-soch. Gellir gweld amlinell dau longddrylliad o\u2019r bedwaredd ganrif ar bymtheg yn Aber-soch, Gwynedd. Mae\u2019r ddau\u2019n cael eu hastudio ar gyfer y Prosiect CHERISH. Dim ond yn ddiweddar y daeth y llongddrylliad isaf i\u2019r golwg yn y tywod rhynglanw."}, {"text_idx": "#000007", "text": "Llandysul yn y niwl. Roedd y niwl yn dal i glirio o Landysul, Ceredigion yn y bore wrth i\u2019r awyren hedfan tua\u2019r gogledd."}, {"text_idx": "#000009", "text": "Y Rhinogau. Mae tirwedd arw Rhinog Fawr a Llyn Cwm Bychan (yn y cysgod, chwith isaf) yn sefyll allan yn lliwiau\u2019r hydref a\u2019r cysgodion dwfn."}, {"text_idx": "#000010", "text": "Niwl Teifi. Cafwyd llawer o lifogydd yma yn ystod Storm Callum ac yn y llun hwn gwelir Dyffryn Teifi dan orchudd o niwl o Dre-fach yn y blaendir ar y chwith i Gastellnewydd Emlyn yn y pellter canol, yn edrych i\u2019r gorllewin tuag at Aberteifi."}]